Suntikan intraotot

Suntikan intraotot (atau IM) ialah suntikan sesuatu bahan terus ke dalam otot. Dalam bidang perubatan, ia merupakan salah satu daripada banyak kaedah alternatif untuk memberikan ubat (lihat laluan pemberian ubat). Suntikan intraotot diberikan untuk bentuk ubat yang diberikan dalam jumlah yang sedikit. Bergantung kepada sifat kimia drug, ubat itu dapat diserap agak pantas atau secara beransur-ansur. Ubat suntikan intraotot biasanya disuntik ke dalam otot deltoid, otot vastus lateralis, otot ventrogluteus, dan  dorsogluteus.

Komplikasi dan kontrapenunjukan
Apabila otot gluteus digunakan, suntikan perlu dibuat pada sukuan atas luar punggung untuk mengelakkan sebarang kerosakan kepada saraf siatik. Fibrosis suntikan ialah komplikasi yang boleh berlaku jika suntikan diberikan dengan kerap atau melalui teknik yang salah.

Trombositopenia (bilangan platelet yang rendah ) dan koagulopati (kecenderungan perdarahan) ialah kontrapenunjukan suntikan intraotot kerana ia boleh mengakibatkan hematoma.

Contoh ubat
Contoh ubat yang kekadang diberikan secara intraotot termasuk yang berikut (perhatikanlah bahawa nama bahasa Inggeris dikekalkan dalam bidang perubatan, mengikut Kamus Istilah Karyanet):

 Codeine
 Diazepam
 Dimercaprol
 Hormon seks, seperti testosteron, estradiol valerat,dan Depo Provera
 Interferon beta-1a
 Ketamine
 Kuinin dalam bentuk glukonat
 Lupron

 Methotrexate
 Metoclopramide
 Morphine
 Naloxone
 Olanzapine
 Penisilin
 Prednisone
 Streptomycin

Selain itu, sesetengah vaksin juga diberikan secara intraotot:
 Gardasil
 Vaksin hepatitis A

Tambahan lagi, sesetengah bahan (misalnya, ketamine) juga disuntik secara intraotot untuk tujuan rekreasi.

Pautan luar

 Animated Intramuscular Injection tutorial

Kategori:Rawatan perubatan
Kategori:Laluan pemberian ubat
Kategori:WPPER